Greta van fleet

הקמת הלהקה והשנים הראשונות (2012-2015)

הלהקה נוסדה בפרנקנמות', מישיגן ב-2012 על ידי שני אחים תאומים, ג'וש וסאם קישקה ואחיהם הצעיר סאם, וקייל הוק. שם הלהקה נוצר כשאחד מחברי הלהקה שמע את איפשהו את שמה של גרנטה ואן פליט, אזרחית בפרנקנמות'. השימוש שלהם בעיוות שמה התקבל בברכתה. הלהקה גם אמרה בראיון לאחר מכן שאף על פי שהמוזיקה של הלהקה לא לטעמה, היא תמכה בלהקה וחושבת שהם מאוד מוכשרים. בזמן שהוק היה המתופף, הלהקה הקליטה שני שירים: "Cloud Train" ו-"Standing On". הוק עזב את הלהקה באוקטובר 2013 והוחלף על ידי חבר טוב של האחים, דני ווגנר, באותה השנה.
ריף הגיטרה הראשונה ל"Highway Tune" נוצר על ידי ג'ייק קישקה ב-2010, אבל השיר עצמו יצא כסינגל רק ב-2017, והוקלט רק כשווגנר היה המתופף.
בפברואר 2014, הוקלט מיני-אלבום בהופעה חיה, שיצא ביוני 2014.

"Black Smoke Rising" ו-"From The Fires", מיני-אלבומים (2016–2017)

במרץ 2017, ההקלטה האחרונה של "Highway Tune" יצאה לiTunes כסינגל הראשון של הלהקה. באפריל 2017, iTunes התחילה להזרים את הסינגל. באותו החודש הקליפ של השיר יצא באופן בלעדי ל-Loudwire. מיני-אלבום הבכורה של הלהקה, "Black Smoke Rising" השתחרר בסוף אפריל. הלהקה יצאה לסיבוב הופעות עם The Sturts במאי 2017. הלהקה הוציאה מיני-אלבום כפול שנקרא "From The Fires" בנובמבר 2017. הלהקה הוציאה את "Safari song" כסינגל באוקטובר 2017. בנובמר 2017 הודיעה הלהקה שהם עובדים על אלבום אולפן באורך מלא, שהם רוצים להוציא באמצע 2018.

"Anthem Of The Peacful Army", אלבום בכורה (2018-הווה)

אלבום הבכורה שלהם, "Anthem Of The Peacful Army", יצא ב-19 באוקטובר 2018. ג'וש קישקה אמר שהשם של האלבום נלקח מכותרת של פואמה. האלבום היה במקום הראשון ברשימת המכירות בשבוע הבכורה שלו באמריקה, כשהוא מוכר כ-80,000 עותקים. בדצמבר 2018, הלהקה הייתה מועמדת לארבע פרסי גראמי, "האומן החדש הטוב ביותר", "הופעת הרוק הטובה ביותר ל-Highway Tune", "Black Smoke Rising כשיר הרוק הטוב ביותר" ו"אלבום הרוק הטוב ביותר ל-"From The Fires".

סגנון מוזיקלי

המוזיקה של גרטה ואן פליט הוגדרה כמוזיקת הארד רוק ובלוז רוק. אף על פי שכל ארבעת חברי הלהקה גדלו על בלוז, לכל אחד יש העדפות משלו: ג'ייק אוהב רוק אנד רול, סאם אוהב ג'אז, דני אוהב פולק וג'וש אוהב מוזיקת עולם. ג'ייק אמר בראיון ש"כל שלושת האחים האזינו לתקליטי הוויניל של ההורים שלהם, שהכילו מוזיקת בלוז ופולק". סאם אמר ש"זה לא שאנחנו רק להקת רוק אנד רול, זה פשוט הצליל שיוצא כשאנחנו נפגשים ומנגנים". כתיבת השירים מתבצעת על ידי כל חברי הלהקה, לאחר שאחד מהם ממציא קונספט לשיר. דני אמר שהרבה מהשירים שלהם קודם נכתבים בצורת שיר פולק לפני שהם מתפתחים למשהו אחר. גרטה ואן פליט מושווית לעיתים קרובות ללד זפלין. ג'ייק אמר שהוא "בזבז שנה על ללמוד מה ג'ימי פייג' עושה עד שהבין איך הוא חושב". אבל הוא גם הקשיב לגיטריסטים אחרים, במיוחד פיט טאונסנד. ולגבי כך שקולו מושווה לזה של רוברט פלאנט, אמר ג'וש שלפלאנט בהחלט הייתה השפעה, אף על פי ש"זה לא לאן שאני מכוון". ג'וש בכלל לא הכיר את לד זפלין עד לתיכון, והסביר שסגנון השירה שלו יצא לו באופן טבעי, יום אחד, כשניסה להישמע מעל כל חברי הלהקה. בראיון במרץ 2018, פלאנט אמר שגרטה ואן פליט היא אחת מהלהקות האהובות שלו, "הם כמו לד זפלין", ומתאר את ג'וש כ"זמר קטן ויפה". כמה מההשפעות של ג'ייק על הגיטרה כוללות את ג'ון לי הוקר, אלמור ג'יימס, ברט ג'נשץ, אריק קלפטון וקיית' ריצ'רדס. כמה מהמתופפים שנתנו השראה לדני הם כרמיין אפיס, ג'ון בונהם, מיטש מיטשל ומיכאל שרייבו. הבסיסט האהוב על סאם הוא ג'יימס ג'יימרסון, הבסיסט של מוטאון סשן. ג'וש קישקה מחקה את התנועות ואת התזוזה על הבמה של ג'ו קוקר.

דיסקוגרפיה

אלבומים
Anthem of the peaceful army – 2019
מיני-אלבומים
Black Smoke Rising – 2016
From The Fires – 2017
סינגלים
Highway Tune – 2017
Safari Song – 2017
When The Curtain Falls – 2018
You’re The One – 2018
Lover, Leaver – 2019